text: 21-årig mand fløjet til Odense efter soloulykke
  25 februar 2017 kl. 12.26
  En bil ramte en betonkant på et eller andet tidspunkt lørdag nat eller morgen og endte på marken. Føreren af bilen er fløjet til Odense Universitetshospital. 
  Den forulykkede bil blev fundet på Drostrupvej ved Vejen, hvor forbipasserende opdagede, at en bil lå inde på marken.
  Ivan Gohr Jensen, vagtchef, Syd- og Sønderjyllands Politi: "Hvornår ulykken er sket, ved vi ikke, da der tilsyneladende ikke har været vidner til ulykken"
  - Bilen har ramt en betonkant, og der efter rullet ind på marken. Hvornår ulykken er sket, ved vi ikke, da der tilsyneladende ikke har været vidner til ulykken, fortæller Ivan Gohr Jensen, vagtchef Syd- og Sønderjyllands Politi til TV SYD.
  Der blev tilkaldt redningsmandskab, og den tilkaldte læge vurderede, at den 21-årige fører af bilen, var så hårdt medtaget efter ulykken, at vedkommende er blevet fløjet til Odense Universitetshospital.
  Politiet oplyser, at de endnu ikke ved, hvad der er sket med den forulykkede.
  Ved et solouheld på Drostrupvej ved Vejen mistede en bilist herredømmet over bilen. Ramte en betonkant. Indbragt til OUH. #politidk
  
  